recursal/SuperWikiNEXT-32B huggingface dataset:
**பாலைவன குருவி** (*Desert sparrow*)(*பசார் சிம்ப்ளக்சு*) என்பது என்பது குருவி குடும்பமான பாசெரிடேவினைச் சார்ந்த ஓர் இனமாகும். இது வடக்கு ஆப்பிரிக்காவின் சகாரா பாலைவனத்தில் காணப்படுகிறது. இதேபோன்ற பறவையான, சாருட்னியின் குருவி, நடு ஆசியாவில் காணப்படுகிறது. இது வரலாற்று ரீதியாகப் பாலைவன குருவியின் துணையினமாக அங்கீகரிக்கப்பட்டது. ஆனால் இது பல வழிகளில் பாலைவன குருவியுடன் வேறுபடுகிறது. எனவே தற்பொழுது இதனைத் தனி இனமாகப் பன்னாட்டுப் பறவை வாழ்க்கை அமைப்பு, ஐ.ஓ.சி. உலக பறவை பட்டியல் மற்றும் *உலக உயிருள்ள பறவைகளின் கையேடு* அறிவித்துள்ளது.

பாலைவன குருவியில் இரண்டு துணையினங்கள் சகாரா பாலைவனத்தில் வறண்டப் பகுதியில் காணப்படுகிறது. வாழிட இழப்பால் பாதிக்கப்படும் இந்த பாலைவன குருவி பன்னாட்டு இயற்கை பாதுகாப்புச் சங்க செம்பட்டியலில் தீவாய்ப்புக் கவலை குறைந்த இனமாக அறிவிக்கப்பட்டுள்ளது. சாருட்னி குருவியும் தீவாய்புக் கவலை குறைந்த இனமாக அறிவிக்கப்பட்டுள்ளது, ஏனெனில் 2012க்கு முன்னால் இது ஒருங்கிணைந்த ஒரே இனமாக அறிவிக்கப்பட்டிருந்தது.

பாலைவன குருவி மனிதர்களின் அருகில் வரப் பயப்படுவதில்லை. சேற்றுச் சுவர்களில் இவை கூடுகளை உருவாக்குகிறது. இந்த பறவைகளை வரவேற்க மொசாபைட் பெர்பர்கள் தங்கள் வீட்டுச் சுவர்களில் துளைகள் வைத்து வீடுகளைக் கட்டுகிறார்கள். இவை "பார்-ரோட்" என்று அழைக்கப்படுகின்றன. மேலும் குருவி ஒன்று வீட்டில் நாள் முழுவதும் பாடினால், நல்ல செய்தியின் அடையாளம் என்று இவர்கள் நம்புகின்றனர். துவாரக்கு மக்கள் இந்த பறவையை "மவுலா-மவுலா" என்று அழைக்கின்றார். இந்த பறவை நமது வசிப்பிடத்திற்கு அருகே தங்கும் பொழுது நல்ல செய்தியைக் கொண்டுவருவதாக நம்புகின்றனர்.

* சகாரா, பெனிசாப் அருகே ஒரு இணை,  பசார் சிம்ப்ளக்சு சகாரே குருவிசகாரா, பெனிசாப் அருகே ஒரு இணை, *பசார் சிம்ப்ளக்சு சகாரே* குருவி
* பசார் சிம்ப்ளக்சு சாகாரே முட்டைகள்*பசார் சிம்ப்ளக்சு சாகாரே* முட்டைகள்

மேற்கோள்கள்
-----------

1. 1 2  BirdLife International 2016. Passer simplex. The IUCN Red List of Threatened Species 2016: e.T22736020A95123332.. Downloaded on 21 August 2019.
2. ↑  Gill, F.; Donsker, D. (eds.). "Updates: Species 3.1-3.5". *IOC World Bird List*. International Ornithological Congress. 22 September 2017 அன்று பார்க்கப்பட்டது.
3. ↑  "The Desert Sparrow". The Emberiza Fund. 3 March 2016 அன்று மூலம் பரணிடப்பட்டது. 8 August 2013 அன்று பார்க்கப்பட்டது.

வெளி இணைப்புகள்
---------------

* இணைய பறவை சேகரிப்பில் பாலைவன குருவி பரணிடப்பட்டது 2013-05-12 at the வந்தவழி இயந்திரம்
**கந்தளாய் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் தம்பலகாமம், கிண்ணியா ஆகிய பிரதேச செயலாளர் பிரிவுகளும், மேற்கு எல்லையை அண்டி அனுராதபுரம் மாவட்டமும், கிழக்கில் சேருவிலை பிரதேச செயலாளர் பிரிவும், தெற்கில் பொலநறுவை மாவட்டமும் அமைந்துள்ளன. 404 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 23 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 46,641 ஆகும். பெரும்பான்மை சிங்களவர்களைக் கொண்ட இப்பிரிவில், 5,108 முசுலிம்களும், 1,534 இலங்கைத் தமிழரும், 37,448 சிங்களவரும், 2,478 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 115 பேர்.


| * பா
* உ
* தொ
திருகோணமலை மாவட்டப் பிரதேச செயலாளர் பிரிவுகள் |
| --- |
| 
* கோமரங்கடவல பிரதேச செயலாளர் பிரிவு
* கந்தளாய் பிரதேச செயலாளர் பிரிவு
* கிண்ணியா பிரதேச செயலாளர் பிரிவு
* குச்சவெளி பிரதேச செயலாளர் பிரிவு
* மொரவெவ பிரதேச செயலாளர் பிரிவு
* மூதூர் பிரதேச செயலாளர் பிரிவு
* பதவிசிறிபுர பிரதேச செயலாளர் பிரிவு
* சேருவிலை பிரதேச செயலாளர் பிரிவு
* தம்பலகாமம் பிரதேச செயலாளர் பிரிவு
* திருகோணமலை பிரதேச செயலாளர் பிரிவு
* வெருகல் - ஈச்சிலம்பத்தை பிரதேச செயலாளர் பிரிவு

 |
இரான்ட்சுடாடின் விவரிப்புப் படம்
இரான்ட்சுடாடில் அடங்கியுள்ள பெருநகரங்கள், நகரங்களின் மக்கள்தொகையை காட்டும் குமிழ் நிலப்படம்; குமிழின் அளவு மக்கள்தொகைக்கேற்ப உள்ளது.
**இரான்ட்சுடாடு** (*Randstad*, டச்சு ஒலிப்பு: [ˈrɑntstɑt]) மேற்கு நெதர்லாந்திலுள்ள பெருநகரத் தொகுப்பாகும். இது நெதர்லாந்தின் மாகாணங்களான வடக்கு ஆலந்து, தெற்கு ஆலந்து, உத்ரெக்ட் மற்றும் பிளெவோலாந்துப் பகுதிகளை உள்ளடக்கியது. இதில் பெரிய நகரங்களான ஆம்ஸ்டர்டம், ஆர்லெம், லைடன், டென் ஹாக், டெல்ஃப்ட், ராட்டர்டேம், டோர்ட்ரெக்ட், கௌடா, உத்ரெக்ட், இல்வெர்சம், அல்மெரெ ஆகியன அடங்கியுள்ளன. இச்சொற்றொடரை முதன்முதலாக கேஎல்எம் வானூர்தி சேவை நிறுவனரான ஆல்பெர்ட் பிளெசுமான் பயன்படுத்தினார். வானிலிருந்து காண்கையில் இந்த நகரங்கள் ஒரு வட்டத்தில் அமைந்திருப்பதாகத் தோன்றியமையால் *எல்லை நகரம்* எனப் பொருள்படும்படி இராண்ட்சுடாடு எனப் பெயரிட்டார். இரான்ட்சுடாடு நெதர்லாந்தின் 20% பரப்பில் அமைந்துள்ளது. நெதர்லாந்தின் மக்கள்தொகையில் 40%க்கும் கூடுதலானவர்கள் இங்கு வசிக்கின்றனர். இப்பகுதியிலுள்ள நகரங்கள் ஒன்றிலிருந்து மற்றொன்றுடன் 26 கிலோமீட்டர்கள் (16 mi) (டென் ஹாக் - ராட்டர்டேம்) முதல் 77 கிலோமீட்டர்கள் (48 mi) (ஆம்ஸ்டர்டேம் - ராட்டர்டேம்) வரையிலான தொலைவுகளில் உள்ளன. வட்டத்தின் மையமான பகுதி *கிரோன் ஆர்ட்* எனப்படுகின்றது; இங்கு வெகு சிலரே வாழ்கின்றனர்.

7,100,000 மக்கள்தொகை கொண்ட இரான்ட்சுடாடு ஐரோப்பாவின் மிகப் பெரும் பெருநகரத் தொகுப்பாக விளங்குகின்றது; அளவில் மிலன் பெருநகரப் பகுதியையும் சான் பிரான்சிஸ்கோ விரிகுடாப் பகுதியையும் ஒத்துள்ளது. இதன் பரப்பளவு ஏறத்தாழ 8,287 கிமீ² ஆகும்.

இப்பகுதியில் ஐரோப்பாவின் மிகப்பெரும் கடற் துறைமுகமான ராட்டர்டேமும் மிகப் பெரும் வானூர்தி நிலையமான ஸ்கைபோலும் உள்ளன.

மேற்சான்றுகள்
-------------

1. ↑  "Approximation of area on Google Maps". 2010-10-16. 2010-10-16 அன்று பார்க்கப்பட்டது.
2. ↑  "Randstadmonitor 2010" (PDF). 2010-01-01. 2012-03-28 அன்று மூலம் (PDF) பரணிடப்பட்டது. 2011-07-21 அன்று பார்க்கப்பட்டது.

வெளி இணைப்புகள்
---------------

* OECD Territorial Reviews: Randstad Holland, Netherlands
* (டச்சு) Official Zuidvleugel website பரணிடப்பட்டது 2011-09-27 at the வந்தவழி இயந்திரம்
**க. இரா. ஜமதக்னி** (ஏப்பிரல் 15,1903—மே 27, 1981) என்பவர் இந்திய விடுதலைப் போராட்ட வீரர், மார்க்சிய சிந்தனையாளர், நூலாசிரியர், கவிஞர், பன்மொழிப் புலவர், மொழிபெயர்ப்பாளர் எனப் பல பரிமாணங்கள் கொண்டவர் ஆவார். சார்லஸ் டார்வின் எழுதிய நூல்களை ஆய்ந்து உயிர்களின் தோற்றம் என்று தமிழில் எழுதியவர். காரல் மார்க்சு எழுதிய மூலதனம் இவரால் மொழியாக்கம் செய்யப்பட்டது.

பிறப்பு
-------

இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் காவேரிப்பாக்கத்திற்கு அருகில் கடப்பேரி என்னும் ஊரில் பிறந்தார். தந்தையின் பெயர் இராகவன் தாயின் பெயர் முனியம்மாள். சிறுவனாக இருந்தபோது புராண இதிகாசங்களின் உரைநடைக் காவியங்களை ஊர்மக்கள் நடுவே அமர்ந்து படித்தார். இன்டர்மீடியேட் வகுப்பில் தேறினார். ஆறு மாதம் ஒரு பள்ளியில் ஆசிரியராகப் பணி புரிந்தார். தமிழ் சமற்கிருதம் இந்தி ஆங்கிலம் ஆகிய மொழிகளின் இலக்கியங்களைக் கற்றிருந்தார்

இந்திய விடுதலைப் போராட்டம்
--------------------------

இளம் அகவையிலேயே ஜமதக்னிக்கு இந்தியா விடுதலை பெற வேண்டும் என்பதில் ஆர்வம் ஏற்பட்டது. உப்புச் சத்தியாகிரகம் போன்ற போராட்டங்களில் கலந்து கொண்டு பல முறை சிறைக்குச் சென்றார்.உப்புச் சத்தியாக் கிரகத்தில் ஈடுபட்டபோது காவலர்கள் இவர் மண்டையில் அடித்ததால் மயக்கமுற்று மருத்துவமனையில் கிடந்தார். சிறையில் இருந்தபோது நூல்கள் பலவற்றைப் படித்துத் தம் அறிவை வளர்த்துக் கொண்டார். 1931 இல் அரக்கோணத்தில் கள்ளுக்கடை மறியலில் கத்தியால் குத்தப்பட்டு உயிர் தப்பினார்.

எழுதிய நூல்கள்
--------------

* பக்த விஜயம்
* கனிந்த காதல்
* தேசிய கீதம்
* சோசலிஸ்டு கீதங்கள்
* மார்க்சியம்
* இந்தியாவிற்கு ஏன் சோசலிசம்?

**விரிவுரை நூல்கள்**

* திருமுருகாற்றுப் படை
* கந்தரலங்காரம்
* கந்தரனுபூதி
* குமரேச சதகம்

**தமிழாக்க நூல்கள்**

* மேக சந்தேசம்
* காமன் மகள்
* இரகு வம்சம்

பூமியின் வரலாறு என்னும் நூலும் உயிர்களின் தோற்றம் என்னும் நூலும் கையெழுத்துப்படியாக இருக்கும்போதே தமிழக அரசின் பரிசைப் பெற்றது என்பது குறிப்பிடத்தக்கது. மார்க்சின் தத்துவ நூலான மூலதனம் என்னும் நூலைத் தமிழாக்கம் செய்து கையெழுத்துப்படியாக இருந்து ஜமக்தனி மறைவுக்குப் பிறகு அச்சுக்கு வந்தது. கம்ப ராமாயணத்தையும் வால்மீகி ராமாயணத்தையும் ஒப்பிட்டு 20 கட்டுரைகளைத் தினமணி ஏட்டில் எழுதினார்.

சான்று
------

ஜமதக்னி வரலாற்றுச் சுருக்கம், புதுவாழ்வுப் பதிப்பகம், சைதாப்பேட்டை,சென்னை.

வெளியிணைப்புகள்
---------------

* விடுதலைப் போராட்ட வீரர் க.ரா.ஜமதக்னி, தினமணி, நாள்: ஆகஸ்டு 12, 2012
**சதியா** (Sadiya), பண்டைய இந்தியாவின் சுதியா நாட்டின் மூன்றாவது தலைநகராக 1524 முடிய இருந்தது. தற்போது சதியா நகரம், அசாம் மாநிலத்தின் தின்சுகியா மாவட்டத்தில் அமைந்துள்ளது. சதியாவில் பிரம்மபுத்திரா ஆறு பாய்கிறது. மல்லிகைப் பூ போன்ற பூக்களுக்கு சதியா நகரம் பெயர் பெற்றது.

நிர்வாகம்
---------

சதியா நகரம் ஒரு அசாம் சட்டமன்றத்தின் ஒரு தொகுதியைக் கொண்டுள்ளது.

தின்சுகியா மாவட்டத்தின் மூன்று உட்கோட்டங்களில், சதியா உட்கோட்டமும் ஒன்றாகும்.

புவியியல்
---------

அசாம் மாநிலத்தின் வடக்கிழக்கில், அருணாசலப் பிரதேச எல்லையை ஒட்டி அமைந்துள்ளது சதியா நகரம் ஆகும். 27°50′N 95°40′E﻿ / ﻿27.83°N 95.67°E﻿ / 27.83; 95.67. இந்நகரம் கடல் மட்டத்திலிருந்து 123 மீட்டர் உயரத்தில் உள்ளது. 

பிரம்மபுத்திரா ஆற்றின் அகலமான மூன்று துணை ஆறுகளான திகாங் ஆறு, திபாங் ஆறு மற்றும் *லோகித்* ஆறுகள் சதியா நகரத்தில் பிரம்மபுத்திரா ஆற்றில் கலக்கிறது.

பூபென் ஹசாரிகா பாலம்
--------------------

அசாமின் சதியா நகரத்தையும், அருணாசலப் பிரதேசத்தின் தோலாவையும் இணைக்கு 9.15 கிமீ நீளமுடைய பூபென் ஹசாரிகா பாலம்
பிரம்மபுத்திர ஆற்றின் பெரிய துணை ஆறான *லோகித்* ஆற்றின் மீது, அருணாசலப் பிரதேசத்தின் தோலா நகரத்தையும், அசாமின் சதியா நகரத்தையும் இணைக்கும் வகையில் 9.15 கிமீ நீளம் கொண்ட பூபென் ஹசாரிகா பாலம் 26 மே 2017 அன்று திறக்கப்பட்டது.

இதனையும் காண்க
--------------

* பூபென் ஹசாரிகா பாலம்
* சுதியா நாடு

மேற்கோள்கள்
-----------

1. ↑  (Col. Ved Prakash, ப. 912)
2. ↑  "List of Parliamentary & Assembly Constituencies" (PDF). *Assam*. Election Commission of India. 2006-05-04 அன்று மூலம் (PDF) பரணிடப்பட்டது. 2008-10-06 அன்று பார்க்கப்பட்டது.
3. ↑  Falling Rain Genomics, Inc - Sadiya
4. ↑  இந்தியாவின் மிக நீளமான பாலம்: நிறைவுவேறியது 20 ஆண்டு கனவு
**அனுராதபுரம் நான்கு நாட்டார் கல்வெட்டு** என்பது இலங்கையில் கண்டெடுக்கப்பட்ட தமிழ்க் கல்வெட்டுக்களில் சிறப்புவாய்ந்த ஒன்று. உண்மையில் இது தமிழ், சமசுக்கிருதம் ஆகிய இரு மொழிகளில் வெட்டப்பட்டுள்ள ஒரு இருமொழிக் கல்வெட்டாகும். தமிழ்ப் பகுதி தமிழ் எழுத்துக்களிலும், சமசுக்கிருதப்பகுதி கிரந்த எழுத்துமுறையிலும் உள்ளன. தமிழ்ப் பகுதியிலும் சில சமசுக்கிருதச் சொற்கள் கிரந்த எழுத்துக்களில் உள்ளன. 29 வரிகளைக்கொண்ட இந்தக் கல்வெட்டின் சில பகுதிகள் சிதைந்துவிட்டமையால், இதை முழுமையாக வாசித்து அறிய முடியவில்லை. அனுராதபுரத்தில் இருந்தக் கட்டிட அழிபாடுகளிடையே காணப்பட்ட இது இப்போது அனுராதபுரம் அருங்காட்சியகத்தில் உள்ளது.

நான்கு நாட்டார் எனப்படும் தமிழ் வணிகக் குழுவினரால் வெட்டுவிக்கப்பட்ட இக்கல்வெட்டு, மாக்கோதைப் பள்ளி எனப்பட்ட பௌத்த நிறுவனம் ஒன்றுக்கு வழங்கப்பட்ட அறக்கொடை பற்றிய விபரங்களைத் தருகிறது. ஆனாலும், எழுத்துக்கள் ஆங்காங்கே சிதைந்து இருப்பதால், இந்த அறக்கொடை பற்றிய முழு விபரங்களையும் அறிந்துகொள்ள முடியவில்லை.

மேற்கோள்கள்
-----------

1. ↑  பத்மநாதன், சி. 2006. பக் 43.
2. ↑  பத்மநாதன், சி. 2006. பக் 42.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**திருநீற்று வெள்ளாளர்கள்** என்போர் வெள்ளாளரில் ஒரு உட்பிரிவினர் ஆவர், ஆனால் மிகச்சிறுமையினர் ஆவர். இவர்கள் தஞ்சாவூர், புதுக்கோட்டை, இராமநாதபுரம் என மூன்று மாவட்டங்களில் 10 ஊர்களில் மட்டுமே தற்பொழுது வாழ்கின்றனர்.

இவர்கள் வாழும் பகுதி **மிழலை நாடு (மிழலை கூற்றம் அல்லது மிழலை கோட்டம்)** என அழைக்கபடுகிறது.

பட்டங்கள்
---------

* அம்பலக்காரர்
* பிள்ளை
* தொண்டைமான்
* பல்லவராயர்

போன்ற பட்டங்கள் உள்ளன. ஆனால் தற்பொழுது பிள்ளை பட்டம் மட்டுமே நடைமுறையில் பயன்படுத்தி வருகின்றனர்.

தமிழக சாதிப்பட்டியலில்
----------------------

தமிழக சாதி பட்டியலான முற்படுத்தப்பட்ட பிரிவு (Forward Caste) அல்லது பிற்படுத்தப்பட்ட பிரிவு (Backward Class) அல்லது மிகவும் பிற்படுத்தப்பட்ட பிரிவு (Most Backward Class) என எதிலும் திருநீற்று வெள்ளாளர் என்ற சாதியை தமிழக அரசு சேர்க்காதது மிகப்பெரிய வரலாற்று பிழையாகும். இன்று வரை திருநீற்று வெள்ளாளர்கள் தங்களை தமிழக அரசின் சாதி பட்டியலில் ஏதாவது ஒரு பிரிவில் தங்கள் சாதியையும் இணைக்கக்கோரி அரசுக்கு வேண்டுக்கோள் விடுத்து வருகின்றனர்.

திருநீற்று வெள்ளாளர்கள் வாழும் ஊர்கள்
-------------------------------------

### புதுக்கோட்டை மாவட்டம்

* முத்துக்குடா
* இராஜகுமாரம்பாள் சத்திரம் (மீமிசல்)
* இரா.புதூர் என்ற இரா.புதுப்பட்டிணம்

### தஞ்சாவூர் மாவட்டம்

* வல்லவன்பட்டிணம்
* சோமநாதம்பட்டிணம்
* அதிராம் பட்டிணம்

### இராமநாதபுரம் மாவட்டம்

* தீர்த்தாண்டதானம்
* ஓரியூர்
* பெருவாக்கோட்டை
* அடுத்தக்குடி

உணவு மற்றும் திருமண முறை
------------------------

### உணவு முறை

திருநீற்று வெள்ளாளர்கள் சுத்த சைவ உணவையே உண்கின்றனர்,
குல தெய்வங்களுக்கு கூட சைவ படையல் மட்டுமே படைக்கின்றனர். 

### திருமண முறை

இவர்கள் கோத்திரம் என்பதை கிளை என்ற முறையில் பயன்படுத்தி வருகின்றனர் தற்பொழுதும். கிளை பார்த்து தான் திருமணம் புரிகின்றனர்.
பங்காளி கிளைகளுக்குள் திருமணம் புரிவதில்லை.

### தாலியின் பெயர்

திருநீற்று வெள்ளாளர்கள் பயன்படுத்தும் தாலியின் பெயர் பாப்பாரத்தாலி ஆகும்.

சமயம்
-----

இவர்கள் இந்து மதத்தில் ஒரு பிரிவான சைவ சமயத்தை மட்டுமே பின்பற்றுகின்றனர். இவர்கள் சைவ மடங்களுக்கு சென்று தீட்சை பெறுகின்றனர். இவர்கள் தீவிர சைவர்கள் ஆவர்.

திருநீற்று வெள்ளாளர்களின் கோத்திரங்கள் (கிளைப்பெயர்கள்)
-------------------------------------------------------

* தோட்டாரம் (தொண்டைமான்) கிளை
* வழிகொண்டான் கிளை
* வளம்பெத்தான் கிளை
* வாடாபுரி கிளை
* நந்தங்கிளை
* காக்கா கிளை
* பொறிச்சான்கிளை
* ஆணைக்காரன் கிளை

மேலும் பார்க்க
--------------

* ஆரிய வேளாளர்
* சோழிய வெள்ளாளர்
* ஆதிகாராள வேளாளர்
* சேரகுல வேளாளர்
* பாண்டிய வெள்ளாளர்
* கொங்கு வேளாளர்
* நன்குடி வேளாளர்
**அனுராதா கிருஷ்ணமூர்த்தி** (*Anuradha Krishnamoorthy*) என்பார் ஒரு இந்தியச் சமூக தொழில்முனைவோர் மற்றும் பாலாடைக்கட்டி தயாரிப்பாளர். இவர் தனது சகா நம்ரதா சுந்தரேசனுடன் 2017 ஆம் ஆண்டிற்கான நரி சக்தி விருது பெற்றார்.

தொழில்
------

அனுராதா கிருஷ்ணமூர்த்தி ஊனமுற்றோருடன் இணைந்து பணியாற்றும் ஒரு அமைப்பை அமைத்து, அவர்களுக்கு வேலை பெற்றுத்தருவதில் உதவினார். 2016ஆம் ஆண்டில், கிருஷ்ணமூர்த்தி சென்னையில் சமையற்கலை நிபுணர் நம்ரதா சுந்தரேசனுடன் கோஸ் பாலாடைக்கட்டி ஒன்றை நிறுவினார். இவர்கள் ஒருவருக்கொருவர் சுமார் பத்து ஆண்டுகளாக அறிந்திருந்தனர் மற்றும் அவரது புதிய வணிக கூட்டாளரின் வேலை ஒரு மூலோபாய ஆலோசனையிலிருந்தது. அவர்களின் முதல் வகை குவார்க் வகை. உள்ளூர் பொருட்களைப் பயன்படுத்தி பாரம்பரிய முறைகளைப் பின்பற்றி இயற்கை பாலாடைகளை அவர்கள் தயாரித்தனர். எடுத்துக்காட்டாக மிளகாய்ப் பொடியைப் பயன்படுத்தி செடார் சீஸ் ஒன்றை "ஓடே டூ சென்னை" என்று தயாரித்தனர். இவரது பின்னணி சமூக தொழில்முனைவோர், ஊனமுற்ற பெண்களுக்கு வேலை மற்றும் பயிற்சி அளித்தலாம். 2020 ஆம் ஆண்டு நிலவரப்படி, கோஸ் 30க்கும் மேற்பட்ட பாலாடைக்கட்டிகளை உற்பத்தி செய்து வருகிறது.

 அனுராத கிருஷ்ணமூர்த்தி விருது பெறுகிறார்
கிருஷ்ணமூர்த்தி மற்றும் சுந்தரேசன் இருவரும் தங்கள் தொழில்முனைவோருக்காக 2017 நாரி சக்தி விருதினைப் பெற்றனர். 2018ஆம் ஆண்டு அனைத்துலக பெண்கள் நாளன்று இந்தியக் குடியரசுத் தலைவர், பெண்கள் மற்றும் குழந்தைகள் மேம்பாட்டு அமைச்சகம்  சார்பாக இந்த விருதினை வழங்கினார், இந்த விருது இந்தியாவில் பெண்களுக்காக வழங்கப்படும் மிக உயர்ந்த விருதாகும்.

மேற்கோள்கள்
-----------

1. ↑  Anna (2017-03-15). "The Käse Of Making Cheese In Chennai: An Interview With The Founders Of Käse Cheese". *HungryForever Food Blog* (ஆங்கிலம்). 2021-02-14 அன்று பார்க்கப்பட்டது.
2. ↑  "Nari Shakti Puraskar - Gallery". *narishaktipuraskar.wcd.gov.in*. 2021-01-14 அன்று மூலம் பரணிடப்பட்டது. 2021-01-16 அன்று பார்க்கப்பட்டது.
வசி ஆஷிப் என்பவர் தென் இந்தியத் தமிழ் திரைப்பட நடிகர் ஆவார். இவருடைய இயற்பெயர் ஷேக் முகமது சொந்த ஊர் அறந்தாங்கி ஆகும். மேலும் இவர் தன் திரைப்பயணத்தை 2012 ஆம் ஆண்டு குறும்படங்களில் நடிக்க ஆரம்பித்தார். பின் சில துணை கதபாத்திரங்களிலும் நடித்தார். பிறகு 2018 ம் வருடம் இயக்குனர் ஏஆர் சூரியன்மற்றும் விஜய்ஆனந்த் இயக்கத்தில் தவம் என்ற படம் மூலம் தமிழ் சினிமாவிற்கு அறிமுகம் ஆனார் இதி்ல் சீமான், வசி, பூஜா, போஸ்வெங்கட் சந்தான பாரதி மற்று்ம் சிங்கம் புலி போன்ற முக்கிய நடிகர் நடிகைகள் இப்படத்தில் பணியாற்றி உள்ளனர் இப்படமானது 2019 ஆம் வருடம் நவம்பர் 8 ம் நாள் உலகமெங்கும் வெளியானது.

வாழ்க்கைக் குறிப்பு
-------------------

தன் பள்ளிக் கல்வியை அறந்தாங்கியில் உள்ள அரசு ஆண்கள் மேல்நிலைப்பள்ளியிலும் கல்லூரிப்படிப்பை ராஜேந்திரபுரம் என்ற இடத்தில் நைனா முகமது கல்லூரியில் முடித்தார்.

நடித்துள்ள படங்கள்
------------------

| ஆண்டு | தயாரிப்பு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- | --- |
| 2020 | ரேங்க்1 புரெடக்‌ஷன்ஸ் | ரேங்க்1 புரெடக்‌ஷன்ஸ் |  | தமிழ் | படப்பிடிப்பில் |
| 2019 | ஆஷிப் பிலிம் பேக்டரி | தவம் | முருகன் | தமிழ் |  |
**திருநாவலூர்**, தமிழ்நாட்டின் கள்ளக்குறிச்சி மாவட்டம், உளுந்தூர்பேட்டை வட்டம், திருநாவலூர் ஊராட்சி ஒன்றியத்தில் உள்ள திருநாவலூர் ஊராட்சியில் அமைந்த சிற்றூர் ஆகும். இது உளுந்தூர்பேட்டை சட்டமன்றத் தொகுதிக்கு உட்பட்டது. இங்கு புகழ் பெற்ற திருநாவலூர் பக்தஜனேஸ்வரர் கோயில் எனும் சிவன் கோயில் உள்ளது. சுந்தரர் திருமணம் இங்கு நிகழ இருந்த போது சிவன் தடுத்தாட்கொண்டதாக வரலாறு உள்ளது.

பெயர்
-----

பழங்காலத்தில் நாவல் மரங்கள் நிறைந்திருந்ததால் நாவலூர் என்னும் பெயர் ஏற்பட்டதாகச் சொல்லப்படுகிறது. ஆனால், பேச்சு வழக்கில் திருநாம நல்லூர் என்னும் பெயரே பெருவாரியாக புழங்குகிறது.

வரலாறு
------

ஒரு காலத்தில் முனையரையர் மரபு மன்னர்களின் தலைநகராயிருந்ததது இந்த ஊர் ஆகும். சைவ உலகில் திருநாவலூர் மிகவும் இன்றியமையாத இடத்தைப் பெற்றுள்ளது. சைவ நாயன்மார் அறுபத்து மூவருள் நால்வர் பிறந்து வாழ்ந்த ஊர் திருநாவலூர். அந் நால்வர்: சுந்தரமூர்த்தி நாயனார், சுந்தரரின் தந்தை சடைய நாயனார், தாய் இசை ஞானியார், சுந்தரரை எடுத்து வளர்த்தவரும் அப் பகுதியை ஆண்டவருமாகிய நரசிங்க முனையரைய நாயனார் என்பவராவர்.

மேற்கோள்கள்
-----------

1. 1 2  புலவர் சுந்தர சண்முகனார் (1993). "கெடிலக் கரை நாகரிகம்". *நூல்*. மெய்யப்பன்
தமிழாய்வகம். p. 310. 11 சூன் 2020 அன்று பார்க்கப்பட்டது. line feed character in `|publisher=` at position 11 (உதவி)
கலப்பு ஊறுகாய்
**கலப்பு ஊறுகாய்** (*Mixed pickle*) என்பது கலவை ஊறுகாய் ஆகும். இந்த ஊறுகாய் பல்வேறு காய்கறிகள் கலந்து தயாரிக்கப்படுகிறது. கலப்பு ஊறுகாய் மற்ற ஊறுகாய்களைப் போலவே உண்ணப்படுகிறது. பல்வேறு உலக உணவு வகைகளில் கலப்பு ஊறுகாய் காணப்படுகிறது.

அமெரிக்க உணவில், கலப்பு ஊறுகாய் பொதுவாக வெள்ளரி, பூக்கோசு, வெங்காய துண்டு, குடை மிளகாய், மசாலா, பூண்டு, வெந்தயம், மிளகாய், மிளகுத்தூள், மற்றும்புளிங்காடி கலந்து தயாரிக்கப்படுகிறது. சர்க்கரை போன்ற இனிப்புப் பொருள் சேர்க்கப்படுவதைப் பொறுத்து கலப்பு ஊறுகாய்கள் இனிப்பு அல்லது புளிப்புச் சுவையுடன் காணப்படும்.

இங்கிலாந்து உணவுகளில், கலப்பு ஊறுகாய்களில் பொதுவாகச் சிறிய முழு வெங்காயம், கெர்கின்ஸ் மற்றும் பூக்கோசு சேர்க்கப்படுகிறது.

இந்திய உணவு வகைகளில், கலப்பு ஊறுகாயில் பழங்கள் (உதாரணமாக, மாம்பழம் மற்றும் தேசிப்பழம்) மற்றும் காய்கறிகள் அதிகமாக இருக்கும். இந்திய ஊறுகாய் மேற்கத்திய ஊறுகாய்களைப் போலல்லாமல் எண்ணெயைப் பயன்படுத்தித் தயாரிக்கப்படுகிறது. மேலும் புளிங்காடிக்குப் பதிலாக எலுமிச்சை சாறு அல்லது வேறு சில அமிலங்களைப் புளிப்புப் பொருளாகப் பயன்படுத்துகின்றனர். மேலும் இதில் இடத்திற்குத் தக்கவாறு வேறுபாடுகள் உள்ளன.

கலப்பு ஊறுகாய்களுக்கான சமையல் குறிப்புகளைச் சீனச் சமையல் வகைகளில் காணலாம்.

இதையும் பார்க்கவும்
-------------------

* சட்னி
* ஊறுகாய்
* மாங்காய் ஊறுகாய்

மேற்கோள்கள்
-----------

1. ↑   பரணிடப்பட்டது 2012-06-14 at the வந்தவழி இயந்திரம் *ams.usda.gov*
2. ↑  http://www.bbc.co.uk/dna/h2g2/A3100168 *bbc.co.uk*
3. ↑   பரணிடப்பட்டது 2010-01-18 at the வந்தவழி இயந்திரம் *indianfoodsco.com*

வெளி இணைப்புகள்
---------------

* மேற்கத்திய கலப்பு ஊறுகாயின் புகைப்படங்கள் பரணிடப்பட்டது 2015-06-26 at the வந்தவழி இயந்திரம் (இரண்டாவது முதல் கடைசி மற்றும் மூன்றாவது முதல் கடைசி புகைப்படங்கள்)
**கலப்புச் சமயம்**, இரண்டு பெரிய சமயங்களின் நற்கருத்துகளைக் கொண்டு தோற்றுவிக்கப்படும் புதிய சமயம் ஆகும். இந்தியத் துணைக் கண்டத்தில் முகலாயர் ஆட்சியின் போது கி.பி. 15-ஆம் நூற்றாண்டில் பஞ்சாப் பகுதியில் இந்து சமயம் மற்றும் இசுலாம் சமயத்தின் நல்ல தத்துவங்களைக் கொண்டு குரு நானக் என்பவர் சீக்கிய சமயத்தை நிறுவினார். அது போன்று நைஜீரியா நாட்டில் கிறித்தவம் மற்றும் இசுலாம் சமயங்களின் மெய்யியல்களைக் கொண்டு கிபி 1970களில் லாகோஸ் நகரத்தில் கிறிஸ்லாம் என்ற கலப்புச் சமயம் தோற்றுவிக்கப்பட்டது. இச்சமயத்தை 35 மில்லியன் யோருபா மக்களில் பெரும்பான்மையோர் பின்பற்றுகின்றனர்.

இதனையும் காண்க
--------------

* கிறிஸ்லாம்
* சீக்கியம்

மேற்கோள்கள்
-----------

1. ↑  W.Owen Cole; Piara Singh Sambhi (1993). *Sikhism and Christianity: A Comparative Study (Themes in Comparative Religion)*. Wallingford, United Kingdom: Palgrave Macmillan. பக். 117. பன்னாட்டுத் தரப்புத்தக எண்:0-333-54107-3.
2. ↑  Luis Moreno; César Colino (2010). *Diversity and Unity in Federal Countries*. McGill Queen University Press. பக். 207. பன்னாட்டுத் தரப்புத்தக எண்:978-0-7735-9087-8. . , Quote: "Hinduism, Buddhism, Jainism and Sikhism originated on the Indian subcontinent".
3. ↑  On Faith: Chrislam, past, present and future
**ஏகஜடி**(एकजटी) அல்லது **ஏகஜட**(एकजट) பௌத்தத்தில் வணங்கப்படும் 21 தாராக்களில் ஒருவர் ஆவார். இவர் மிகவும் உக்கிரமானவராகவும் ஆற்றல்வாய்ந்தவராகவும் கருதப்படுகிறார். 

இவர் பச்சை தாராவின் மண்டலத்தில் காணப்படுகிறார். எதிரி பயம் நீக்குதல், மகிழ்ச்சியை பரப்புதல் மற்றும் போதி அடைவதற்கு தடைகளாக இருப்பவைகளை நீக்குதல் முதலியவை இவருடைய சக்திகளாக கருதப்படுகின்றன. 

ஏகஜடி ரகசிய மந்திரங்களின் பாதுகவலராகவும் கருதப்படுகிறார். அதனால் தான் இவருடைய மந்திரமும் இரகசியமாக இருப்பதாக கருதப்படுகிறது. 

மேலும் ஏகஜடி மகாசித்தி போதனைகளின் பாதுகாவலராக கருதப்படுகிறார்.

சித்தரிப்பு
-----------

இவர் நீல நிற தோலுடனும் சிகப்பு உச்சிக்கொண்டையுடனும் காணப்படுகிறார். இவருக்கு ஒரு தலை, ஒரு மார்பு, இரண்டு கரங்கள் மற்றும் முக்கண்ணும் உள்ளன. எனினும் இவர் பன்னிரு தலைகளுடனும் 24 கரங்களுடனும் கூட சித்தரிக்கப்படலாம். இவருடைய ஆயுதங்கள் வாள், கத்தி, வஜ்ரம் மற்றும் நீல நிற தாமரை கோடரி

பொதுவான தோற்றத்தில், இவர் கைகளில் கோடரி, கட்வங்கம் மற்றும் கபால பாத்திரத்துடன் காணப்படுகிறார். இவருடைய கட்வங்கத்தில் அக்ஷோப்யரின் உருவம் பொறிக்கப்பட்டுள்ளது

இவருடைய நடத்தை உறுதியை குறிக்கிறது. ஆணவத்தின் அடையாளாமன சவத்தின் மீது தன் வலது காலை வைத்துள்ளார். இவர் புண்ணகிக்கும் போது இரு நாக்கும் ஒரு பல்லும் வெளிப்படுகிறது. கபாலத்தால் ஆன மாலையும் புலித்தோலையும் அனிந்து காணப்படுகிறார். தாமரையின் மீது வஜ்ராசனத்தில் அமர்ந்துள்ளார் மேலும் அவரை சுற்றி அறிவாற்றலின் அடையாளமான தீப்பிழம்புகள் காணப்படுகின்றன.

மேற்கோள்கள்
-----------

* Beyer, Stephen (1973). *The Cult of Tara*. University of California Press. ISBN 0-520-03635-2
* Norbu, Namkhai (1986). *The Crystal and the Way of Light*. London: Routledge & Kegan Paul. ISBN 1559391359

வெளி இணைப்புகள்
---------------

* ஏகஜடி ஓவியம்
ஜிம்மி டொனால்ட் **ஜிம்போ** வேல்ஸ் (பிறப்பு ஆகஸ்டு 7, 1966) இலாபநோக்கற்ற விக்கிப்பீடியாத் திட்டங்களை நடத்தும் விக்கிமீடியா அமைப்பின் நிறுவனர் மற்றும் வேறுபல விக்கிதிட்டங்களை முன்னின்று நடத்துபவரும் ஆவார். இவர் இலாபநோக்கிற்கான விக்கியா திட்டத்தையும் மே 2006 முதல் கொண்டு நடத்துகின்றார்.

பிரத்தியேக வாழ்க்கையும் கல்வியும்
---------------------------------

வேல்ஸ் அமெரிக்காவின் அலபாமா மாநிலத்தில் பிறந்தார். இவரது தந்தையார் காய்கறிக் கடை ஒன்றின் நிர்வாகியாக இருந்தார். இவரது தாயார் டொறிஸ் மற்றும் அம்மம்மா இர்மா தனியார் பாடசாலையொன்றை நடத்தி வந்தனர். இப்பாடசாலையிலேயே ஜிம்மிவேல்ஸ் ஆரம்பக் கல்வியைப் பெற்றார்.

விக்கிப்பீடியாவும் விக்கிமீடியா பவுண்டேசனும்
--------------------------------------------

விக்கியைப் பாவித்துக் கலைக்களஞ்சியம் ஒன்றை உருவாக்கும் திட்டத்தை ஜனவரி 11, 2001 *லாரி சாங்கர்* முன்வைத்திருந்தார். ஜனவரி 15, 2001 இல் விக்கிப்பீடியா விக்கி முறையில் நிர்வாகிக்கப்பட்டது. இது முன்னைய நீயூபீடியா கட்டுரைகளின் தரங்களை கண்காணிக்கவெனத் தீர்மானிக்கப்பட்டபோதிலும் இதன் மிதமான வளர்ச்சி விக்கிப்பீடியாவை முன்னெடுத்ததோடு 2002 இல் நியூபீடியா கைவிடப்பட்டது.

மேற்கோள்கள்
-----------

1. ↑
**மதன் கோபால் சிங்** (Madan Gopal Singh பிறப்பு 1950, அமிர்தசரஸ்) ஓர் இந்திய இசையமைப்பாளர், பாடகர், பாடலாசிரியர், நடிகர், திரைக்கதை எழுத்தாளர், திரைப்படக் கோட்பாட்டாளர், ஆசிரியர் மற்றும் பலமொழி பேசும் வல்லமை கொண்டவர் ஆவார். இவர் தற்போது புது தில்லியில் உள்ள நேரு நினைவு அருங்காட்சியகம் மற்றும் கோளமுகத்தில் மூத்த ஆய்வாளராக உள்ளார். சத்யாவதி கல்லூரியில் இவர் ஆங்கில இலக்கியங்களை கற்பித்தார்.இவரது தந்தை பரவலாக அறியப்பெற்ற ஹர்பஜன் சிங் (கவிஞர்) ஆவார்.

எழுதுதல்
--------

விமர்சகர்களால் பாராட்டினைப் பெற்ற *கிஸ்ஸா எனும்* திரைப்படத்திற்கு இவர் வசனம் மற்றும் பாடல்களை எழுதினார்.  *ரசயாத்ரா* எனும் திரைப்படத்திற்கு இவர் திரைக்கதை எழுதினார். இந்தத் திரைபப்டம் 1995 ஆம் ஆண்டிற்கான சிறந்த குறும்படத்திற்கான தேசிய விருது வென்றது. இப்படத்தை நந்தன் குத்யாடி இயக்கியுள்ளார். மறைந்த, ரித்விக் குமார் கதக்கின் வாழ்க்கையினை அடிப்படையாகக் கொண்ட *நதிர் நாம்* எனும் திரைப்படத்திற்கு இயக்குனர் அனுராக் சிங்குடன் இணைந்து திரைக்கதையினையும் வசனம் மற்றும் பாடல்களையும் எழுதியுள்ளார். இந்த படம் ஜி.அரவிந்தன் விருதையும், சான்சிபார் சர்வதேச திரைப்பட விழா 2002 இல் சில்வர் தோவ் விருதினையும் வென்றது .

1984 ஆம் ஆண்டு சீக்கிய எதிர்ப்பு கலவரத்தை அடிப்படையாகக் கொண்ட *கயா தரன்* என்ற திரைப் படத்திற்காக அவர் வசனங்களை எழுதினார். சஷி குமார் இயக்கியுள்ள இப்படம் 2004 ஆம் ஆண்டு ஜி அரவிந்தன் விருதை வென்றது.

டைம்ஸ் மியூசிக், 2007 தயாரித்த *ட்ரூத்* என்ற பாடல் தொகுதிக்கும், உஸ்தாத் அம்ஜத் அலிகானின் இசையமைப்பிற்காகவும், பங்கஜ் உதாஸ் பாடிய பாடல்களுக்காகவும், மியூசிக் டுடே அக்டோபர் 2007 இல் தயாரித்த *யாரா* பாடல்களுக்கான பாடல் வரிகளையும் எழுதினார்.

இசை
---

2003 ஆம் ஆண்டு லோகார்னோ திரைப்பட விழாவில் சிறந்த திரைப்பட விருதை வென்ற பிரெஞ்சு-ஜெர்மன்-பாகிஸ்தான் கூட்டு தயாரிப்பான *காமோஷ் பானி* எனும் திரைப்படத்திற்கு அவர் இசையமைத்தார்.

சான்றுகள்
---------

1. ↑  Nonika Singh (16 October 2011). "Madan Gopal Singh: Purity of Expression". *The Tribune*. .
2. ↑  Jatinder Preet (24 August 2013). "Punjabi art house cinema goes international". Sunday Guardian. Archived from the original on 4 மார்ச் 2016. .
3. ↑  "Khamosh Pani". *IMDb*.
**ஜோதிர்மயீ கங்கோபாத்யாய்** (1889-1945) ஒரு பெங்காலி கல்வியாளர், பெண்ணியவாதி மற்றும் பிரம்ம சமாஜ உறுப்பினராக இருந்தவர் ஆவார்.

ஆரம்ப கால வாழ்க்கை
------------------

ஜோதிர்மயீ 1889 சனவரி 25 ஆம் தேதி பிரித்தானிய இந்தியாவின் வங்காள மாகாணத்தில் கொல்கத்தாவில் பிறந்தார். இவரது தந்தை துவாரகநாத் கங்குலி ஒரு சமூக சீர்திருத்தவாதியும், பிரம்ம சமாஜத்தின் தலைவரும் மற்றும் ஒரு இந்திய தேசியவாதியும் ஆவார். இவரது தாயார் கடம்பினி தேவி கொல்கத்தா பல்கலைக்கழகத்தில் மருத்துவத்தில் பட்டம் பெற்ற முதல் பெண் மாணவி ஆவார்.

தொழில்
------

ஜோதிர்மயீ பிரம்ம பாலிகா ஷிக்ஷாலயாவில் (பிரம்ம பெண்கள் பள்ளி) பட்டம் பெற்றார் மற்றும் கொல்கத்தாவின் பெதூன் கல்லூரியில் இளங்கலைப் பட்டத்தை முடித்தார். 1908 ஆம் ஆண்டில் கொல்கத்தா பல்கலைக்கழகத்தில் தத்துவத்தில் முதுகலைப் பட்டத்தை முடித்தார். இவரும் பெதுன் கல்லூரிப் பள்ளி, ஒடிசாவின் கட்டாக்கில் உள்ள ராவென்ஷா கல்லூரி ஆகியவற்றில் கற்பித்தல் பணியையும் மேற்கொண்டார். இலங்கையில் உள்ள மகளிர் கல்லூரி ஒன்றில் முதல்வராகப் பணியில் சேரும் பொருட்டு இலங்கைக்கு சென்றார். 1920 ஆம் ஆண்டில் இவர் ஜுல்லுண்டூர் கன்யா மகாவித்யாசாலையின் முதல்வராக பணியாற்றினார். 1925 ஆம் ஆண்டில் இவர் பிரம்ம பெண்கள் பள்ளியின் முதல்வராகவும், அடுத்த ஆண்டு வித்யாசாகர் பானி பவனிலும் பணியாற்றினார். இவர் 1929 இல் இலங்கை புத்த கல்லூரியில் சேர்ந்தார். 1920களின் முற்பகுதியில் இவர் ஒத்துழையாமை இயக்கத்தில் சேர்ந்தார். 

ஜோதிர்மமயீ இந்திய தேசிய காங்கிரசுக்கு ஒரு பெண் தன்னார்வப் படையை வளர்த்தார். 1926 ஆம் ஆண்டில் இவர் சமூக சேவைக்கான மாணவர் சங்கத்தைத் தொடங்கினார். இவர் வங்க மாகாண காங்கிரஸ் கமிட்டி மற்றும் சத்தியாக்கிரக இயக்கத்தில் சேர்ந்தார். இவர் மகளிர் சத்தியாகிரக குழுவின் துணைத் தலைவராக பணியாற்றினார். 1930 மற்றும் 1932 ஆம் ஆண்டுகளில் சத்தியாக்கிரக இயக்கத்தில் ஈடுபட்டதற்காக இவர் சிறையில் அடைக்கப்பட்டார். இவர் ஆரியஸ்தான் காப்பீட்டு நிறுவனத்தின் நிறுவன உறுப்பினராக இருந்தார். கொல்கத்தா மாநகராட்சிக்கு நகர்மன்ற உறுப்பினராகத் தேர்ந்தெடுக்கப்பட்டார். 1942 ஆம் ஆண்டில் இவர் வெள்ளையனே வெளியேறு இயக்கத்தில் பங்கேற்றமைக்காக கைது செய்யப்பட்டார்.

இறப்பு
------

ராமேஸ்வர் பானர்ஜியின் மரணத்திற்கு எதிர்ப்புத் தெரிவித்த மாணவர்களின் ஊர்வலத்தின் போது 1945 நவம்பர் 22 அன்று காவல் துறை துப்பாக்கிச் சூட்டில் ஜோதிர்மயீ கொல்லப்பட்டார்.

குறிப்புகள்
-----------

1. ↑  Ray, Bharati (1995) (in en). *From the Seams of History: Essays on Indian Women*. Oxford University Press. பக். 94. பன்னாட்டுத் தரப்புத்தக எண்:978-0-19-563226-2. .
2. 1 2 3 4  Mohanta, Sambaru Chandra. "Gangopadhyay, Jyotirmayee". *Banglapedia*. 12 November 2017 அன்று பார்க்கப்பட்டது.
**மேகாலி மீனாட்சி** (Meghali Meenakshi) தமிழ்த் திரைப்படங்களில் தோன்றி நடித்துவரும் இந்திய நடிகையாவார். நடிகரும் பாடலாசிரியருமான பா. விஜய் இயக்கத்தில் "ஆருத்ரா" என்ற தமிழ் படத்தில் அறிமுகமானார்.

திரை வாழ்க்கை
-------------

ஏப்ரல் 2018இல் வெளிவந்து, விக்ரம் - தமன்னா நடித்திருந்த ஸ்கெட்ச் என்ற படத்தில் ஒரு சிறப்பு வேடத்தில் நடித்திருந்தார்.  

இவர் ஏற்கனவே கோலிவுட்டில் மற்ற திட்டங்களில் பரபரப்புடன் இருக்கிறார். இவர் இப்போது "இரகதம்" என்ற புதிய தமிழ் படத்தில் பணிபுரிகிறார்; இதில் இவர் இரட்டை வேடத்தில் நடிக்கிறார். 

கஸ்தூரி ராஜா இயக்கிய "பாண்டி முனி" என்ற தமிழ் திரைப்படத்தில் ஜாக்கி செராப்புடன் ஒரு முக்கிய வேடத்தில் நடிக்க ஒப்பந்தம் செய்யப்பட்டுள்ளார்.

வங்காள மொழித் திரைப்படங்கள்
---------------------------

இவர் மிலன் பௌமிக் இயக்கிய "நிர்பயா" என்ற வங்காளத் திரைப்படத்தில் முக்கிய கதாபாத்திரத்தில் நடித்தார். *சம்பிட் மீடியா* மற்றும் *புரொடக்‌ஷன்ஸ்* என்ற பதாகையின் கீழ் சஞ்சிப் சமதார் இதை தயாரித்தார். இந்த படம் 2012 தில்லி கும்பல் வல்லுறவு வழக்கை அடிப்படையாகக் கொண்டது.

மேற்கோள்கள்
-----------

1. ↑  "Meghali is Pa Vijay's heroine". *தி டைம்ஸ் ஆஃப் இந்தியா*. 3 March 2017 அன்று பார்க்கப்பட்டது.
2. ↑  "Bhagyaraj sir gave me plenty of advice: Meghali". *தி டைம்ஸ் ஆஃப் இந்தியா*. 7 June 2017 அன்று பார்க்கப்பட்டது.
3. ↑  "Meghali to star in Vikram's 'Sketch'". *தி டைம்ஸ் ஆஃப் இந்தியா*. 21 April 2017 அன்று பார்க்கப்பட்டது.
4. ↑  Meghali to play a dual role in her next "Meghali to play a dual role in her next film". *தி டைம்ஸ் ஆஃப் இந்தியா*. 9 October 2017 அன்று பார்க்கப்பட்டது.
5. ↑  "Jackie Shroff plays an aghori in Kasthuri Raja's comeback film". *தி டைம்ஸ் ஆஃப் இந்தியா*. 7 May 2018 அன்று பார்க்கப்பட்டது.
6. ↑  "Film on Delhi gang rape to help change mindset". தைனிக் ஜாக்ரண். 26 March 2013 அன்று பார்க்கப்பட்டது.
7. ↑  ""Nirbhoya" Bangla Movie Goes on Floors". Washington Bangla Radio on Internet. 20 பிப்ரவரி 2013 அன்று மூலம் பரணிடப்பட்டது. 17 February 2013 அன்று பார்க்கப்பட்டது.
**ஜோதி அரோரா**(Jyoti Arora) என்பவர் ஒரு இந்திய எழுத்தாளர் ஆவார். யூ கேம் லைக் ஹோப்(2017) மற்றும் லெமன் கேர்ள் ஆகிய நூல்களின் முலம் பரவலாக அறியப்படுகிறார். இவரின் படைப்புகள் புதுதில்லியின் முன்னாள் முதலமைச்சர் சீலா தீக்‌சித் மற்றும் மேனகா காந்தி ஆகியோரால் அங்கீகரிக்கப்பட்டது.

சுயசரிதை
--------

ஜோதி மூன்று வயதாக இருக்கும் போது அவருக்கு இரத்த அழிவுச் சோகை நோய் இருப்பதாக கண்டறியப்பட்டது. இதனால் இவரது பள்ளிப்படிப்பு இடையில் நின்றது. பின்பு சுயமாக கற்று முதுகலை ஆங்கிலம் மற்றும் பயன்பாட்டு உளவியல் பயின்றார். இவருக்கு மூன்று சகோதரிகள் உள்ளனர்.இவர் காசியாபாத்தில் பெற்றோருடன் வசித்து வருகிறார். 2007 ஆம் ஆண்டில் சார்பிலா எழுத்தாளராக பணியினைத் துவங்கினார். 2011 இல் இவரின் முதல் புதினம் (இலக்கியம்)வெளியானது. இவரின் அனைத்து நூல்களும் காதலை அடிப்படையாகக் கொண்டு எழுதப்பட்டது.

நூற் பட்டியல்
-------------

* யூ கேம் லைக் ஹோப் (2017)
* லெமன் கேர்ள் (2014)

சான்றுகள்
---------

1. ↑  "How author Jyoti Arora hasn't let thalassemia or Twitter trolls get in her way". *The New Indian Express: Edexlive*. .
2. ↑  "Thalassemia Could Not Stop Her from Achieving Her Dream of Becoming a Novelist. Meet This Dynamo". *The Better India*. 2 September 2015 அன்று பார்க்கப்பட்டது.
3. ↑  "Jyoti Arora Interview – Lemon Girl Book". *WriterStory*. 31 December 2017 அன்று பார்க்கப்பட்டது.

வெளியிணைப்புகள்
---------------

* அமேசான்-ஜோதி அரோரா
* Smashwords Author Page for Jyoti Arora
* குட்ரீட்ஸ்
* கூகுள் புக்ஸ் : You Came Like Hope
* கூகுள் புக்ஸ் ; Dream's Sake
* கூகுள் புக்ஸ்: Lemon Girl
முதல் வட்டத்தின் ஆரத்தை மாற்றக் கிடைக்கும் தேற்ற வடிவமைப்பின் சில எடுத்துக்காட்டுகள். கடைசியமைப்பில் வட்டங்கள் சோடிசோடியாக ஒன்றுபட்டுள்ளன.
வடிவவியலில் **ஆறு வட்டங்கள் தேற்றம்** (*six circles theorem*) ஆறு வட்டங்களின் சங்கிலித்தொடர் ஒன்றையும் ஒரு முக்கோணத்தையும் தொடர்புபடுத்துகிறது. 

இத்தேற்றத்தின்படி, 

ஒரு ஆறு வட்ட சங்கிலித்தொடரின் ஒவ்வொரு வட்டமும் முக்கோணத்தின் இரு பக்கங்களுக்குத் தொடு வட்டங்களாகவும், வட்டத்தொடரில் அதற்கு முந்தைய வட்டத்தைத் தொட்டுக்கொண்டும் அமையும். இந்த வட்டத்தொடர் முடிவுறும் தொடராகும். அதாவது, தொடரின் ஆறாவது வட்டமானது முதல் வட்டத்தைத் தொடும்.
ஆறு வட்டங்களும் முக்கோணத்துள் அமைவதாகவும் அனைத்து தொடுபுள்ளிகளும் முக்கோணத்தின் பக்கங்களின் மீது அமைவதாகவும் எடுத்துக்கொள்ளப்படுகிறது. இதனை பொதுமைப்படுத்தி வட்டங்கள் முக்கோணத்துக்குள் இல்லாமலும் தொடுபுள்ளிகள் முக்கோணத்தின் பக்கங்களின் நீட்சிகளின் மீதும் அமையலாம் எனவும் எடுத்துக்கொண்டால், வட்டங்களின் தொடரானது காலமுறை தொடராக இருக்கும்.

மேற்கோள்கள்
-----------

1. ↑  Evelyn, C. J. A.; Money-Coutts, G. B.; Tyrrell, John Alfred (1974). *The Seven Circles Theorem and Other New Theorems*. London: Stacey International. பக். 49–58. பன்னாட்டுத் தரப்புத்தக எண்:978-0-9503304-0-2. .
2. ↑  David G. Wells (1991). *The Penguin Dictionary of Curious and Interesting Geometry*. New York: Penguin Books. பக். 231. பன்னாட்டுத் தரப்புத்தக எண்:0-14-011813-6. .
3. ↑  Ivanov, Dennis; Sergei Tabachnikov (2016). "The six circles theorem revisited". *American Mathematical Monthly* **123** (7): 689–698. doi:10.4169/amer.math.monthly.123.7.689.

வெளியிணைப்புகள்
---------------

* Weisstein, Eric W. "Six Circles Theorem", *MathWorld*.
Lights flash at *frequency f* = 0.5 Hz (Hz = hertz), 1.0 Hz or 2.0 Hz, where {\displaystyle x} Hz means {\displaystyle x} flashes per second. T is the *period* and T = {\displaystyle y} *s* (*s* = seconds) means that {\displaystyle y} is the number of seconds per flash. T மற்றும் *f* இரண்டும் பெருக்கல் நேர்மாறுகள்: *f* = 1/T மற்றும் T = 1/*f*.
**ஏர்ட்சு** (ஹெர்ட்ஸ், *Hertz, Hz*) அதிர்வெண்ணை அளக்கும் அலகாகும். அதிர்வெண் ஒரு வினை (process) அல்லது அலையில் (signal) ஒரு நொடியில் எத்தனை சுழற்சிகள் நடைபெறுகின்றன என்பதைக் குறிக்கும் இயற்பியல் பண்பாகும். ஒரு ஏர்ட்சு அளவு என்பது ஒரு நொடிக்கு ஒரு சுழற்சி நிகழ்வதைக் குறிக்கும் அளவு. இது ஒரு உலக முறை அலகாகும். நொடி−1 என்பதும் இதற்கு ஈடான அளவேயாகும்.
கிலோ ஹெர்ட்ஸ் kilohertz (103 Hz, குறியீடு KHz), மெகா ஹெர்ட்ஸ் megahertz (106 Hz,குறியீடு MHz), கிகா ஹெர்ட்ஸ் gigahertz (109 Hz, குறியீடு GHz), and டெரா ஹெர்ட்ஸ் terahertz (1012 Hz,குறியீடு THz) போன்ற அலகின் மடங்குகளால் அளக்கப்படுகிறது.
சைன் அலைகள், கணிணியின் வேகம், மின்னணு கருவிகளின் செயல்பாடு மற்றும் இசை இயக்கங்களை அளக்க ஹெர்ட்ஸ் பயன்படுகிறது.

மின்காந்த அலைகள் உருவாக்கத்தில் குறிப்பிடத்தக்கப் பங்காற்றிய செருமானிய இயற்பியலாளர் ஐன்ரிச் ஏர்ட்சை நினைவுக்கொள்ளும் வகையில் இவ்வலகு பயன்படுத்தப்படுகிறது.

வெளியிணைப்புகள்
---------------

* BIPM Cesium ion fCs definition
* National Research Council of Canada: *Generation of the Hz* பரணிடப்பட்டது 2009-05-17 at the வந்தவழி இயந்திரம்
கர்ணல் **தோமசு யேற்சு றைட்டு** (*Thomas Yates Wright*, 1869–1964) ஒரு பிரித்தானியப் பயிர்ச் செய்கையாளராவார். இவர் ஒரு கிரிக்கெட்டு வீரரும் இலங்கையின் சட்டவரைஞருமாக இருந்தார். தேயிலைப் பயிர்ச் செய்கையாளராக இருந்த இவர் இலங்கைச் சட்டவாக்கக் கழகத்திலும் இலங்கைச் செனட் சபையிலும் உறுப்பினராக இருந்தார்..

இங்கிலாந்தில் இலங்கசயரில் பிறந்த றைட் 1889 ஆம் ஆண்டு ஒரு பயிர்ச் செய்கையாளராக இலங்கைக்குச் சென்றார். இவர் கிரிக்கெட்டு, றக்பி காற்பந்து, ஹொக்கி, குழிப்பந்து எனப் பல்வேறு விளையாட்டுக்களிலும் சிறந்து விளங்கினார். கிரிக்கெட்டு விளையாட்டில் மாத்தளை, கண்டி ஆகிய விளையாட்டுக் கழகங்களைப் பிரதிநிதித்துவப்படுத்திய இவர் 1893 முதல் 1919 வரையான காலப் பகுதியில் மலைநாட்டுப் பதினொருவர் கழகத்தில் விளையாடினார். இவர் 1890களில் பல்வேறு போட்டிகளில் அகில இலங்கை அணியைப் பிரதிநிதித்துவம் செய்தார். இவரே இலங்கை தடகள விளையாட்டுச் சங்கத்தின் நிறுவனத் தலைவராவார்.

1920 முதல் 1925 வரை இலங்கைச் சட்டவாக்கக் கழக உறுப்பினராக இருந்த இவர், 1947 இல் இலங்கைச் செனட் சபைக்கு நியமிக்கப்பட்டார். மகாக்கந்தை பெருந்தோட்டம் இவருக்குரித்தாயிருந்தது. 1939 ஆம் ஆண்டு அத்தோட்டத்தில் இவர் கட்டியதே கல் மாளிகை எனப்படுகிறது. இவர் 1951 ஆம் ஆண்டு எழுதி வெளியிட்ட நூல் *Ceylon in My Time, 1889-1949* (எனது காலத்தில் இலங்கை, 1889-1949) ஆகும்.

உசாத்துணை
---------

1. ↑  "From LPs to cassettes - a trail of music". 2014-12-01 அன்று மூலம் பரணிடப்பட்டது. 2015-12-05 அன்று பார்க்கப்பட்டது.
2. ↑  Obituaries in 1964
3. ↑  "ATHLETIC ASSOCIATION OF SRI LANKA, THE LIST OF PRESIDENTS AND SECRETARIES (1922 - 2012)". 2013-07-22 அன்று மூலம் பரணிடப்பட்டது. 2015-12-05 அன்று பார்க்கப்பட்டது.
4. ↑  மகாக்கந்தையிலுள்ள கல் மாளிகை

வெளி இணைப்புகள்
---------------

* கிரிக்கெட்டு ஆக்கைவில் தோமசு றைட்டு
**ஆறுமுகத்தான்புதுக்குளம் கந்தசுவாமி கோவில்** இலங்கையின் வட மாகாணத்தில் வவுனியா மாவட்டத்தின் வடக்கு பிரதேச செயலர் பிரிவுக்குட்பட்ட ஆறுமுகத்தான்புதுக்குளம் என்னும் கிராமத்தில் அமைந்துள்ளது. வவுனியா நகரத்திலிருந்து யாழ்ப்பாணம் செல்லும் ஏ-9 நெடுஞ்சாலையில் 12 மைல் தூரம் சென்று பன்றிக்கெய்தகுளத்தில் இறங்கி சேமமடு செல்லும் சிறுசாலையில் சுமார் நான்கு மைல்கள் சென்றால் இக்கோயிலை அடையலாம்.

வரலாறு
------

1958-ம் ஆண்டிலே ஏற்பட்ட இனக்கலவரத்திலே வடமத்திய மாகாணத்தில் உள்ள தமிழர்களுக்குச் சொந்தமான வளமான வணிக நிலையங்கள் நெருப்புக்கு இரையாக்கப்பட, அங்கிருந்து இடம் பெயர்ந்த பருத்தித்துறை, தும்பளையைப் பிறப்பிடமாகக் கொண்ட பலரையும், காடாக இருந்த ஆறுமுகத்தான்புதுக்குளத்தின் அண்மைக்கிராமங்களில் வாழ்ந்த பலரையும் சேர்த்து பண்டிதமணி திரு சி.சின்னையா ஆசிரியர் அவர்களின் செயல் திட்டத்திலே, இங்கு குடிசைகள் அமைத்து, ஆறுமுகத்தான்புதுக்குளம் என்னும் ஆதிகாலப் பெயரையே சூட்டி, இடிபாடுகளாக இருந்த கந்தசுவாமி ஆலயத்தின் இடிபாடுகளை நீக்கி புதிதாகக்கட்டி, 1962-ம் ஆண்டு கும்பாபிசேகம் செய்து பின்னர் ஒவ்வோர் ஆண்டும் ஆவணி மாதத்தில் அலங்கார உற்சவங்கள் பத்து நாட்களும் விமரிசையாக நடைபெற்றும், அதனைத் தொடர்ந்து வரும் கந்தர்சஷ்டி விரதத்தில் கந்தபுராணம் படித்துப் பயன் விரித்துரைப்பதும், சூரன் போரை மிகவும் விமரிசையாக நடத்தியும் தொடர்ந்து கார்த்திகைப்பரணி, பெருங்கதை, மார்கழித் திருவெம்பாவைக் காலங்களில் திருவாதவூரர் அடிகள் புராணம் படித்து பயன் விரித்துரைப்பதும், தொடர்ந்து வரும் எல்லா விசேஷ நாட்களிலும் விசேஷ பூசைகளும், நித்திய பூசையாக இருகாலப்பூசைகளும் நடைபெற்று வந்தது.

இவ்வாலயத்தின் மூலஸ்தானத்தில் வேல் பிரதிஷ்டை செய்யப்பட்டிருக்கிறது பரிவார தெய்வங்களாக வினாயகர், பைரவர் போன்ற தெய்வங்கள் வீற்றிருக்கின்றனர் .இத்தெய்வங்களுக்குத் தனித்தனி சந்நிதிகள் உண்டு. உற்சவ மூர்த்தியாக வள்ளி, தேவயானை சமேத சுப்பிரமணியப்பெருமான் உள்ளார்.
எஸ்எஸ்-6 எறிசு
**ஆர்-7** (*R-7*, ரசிய மொழியில்: *P-7*) சோவியத் ஒன்றியத்தால் பனிப்போர்க் கால கட்டத்தில் வடிவமைக்கப்பட்டு தயாரிக்கப்பட்ட ஏவுகணையாகும். இதுவே உலகின் முதல் கண்டம் விட்டு கண்டம் பாயும் ஏவுகணை ஆகும். இது 1959 முதல் 1968 வரை சோவியத் ஒன்றியத்தால் பயன்படுத்தப்பட்டது. மேற்குலகத்தில் எஸ்எஸ்-6 சாப்வுட் (நேட்டோ அறிவிப்பு பெயர்) என்று இது அறியப்பட்டது. சோவியத் ஒன்றியத்தில் "ஜிஆர்எயு சுட்டெண் 8கே71" எனும் பெயரால் அறியப்பட்டது. இதன் மாறுபட்ட வடிவமைப்பே இசுப்புட்னிக் 1 செயற்கைகோளை விண்ணில் ஏவப் பயன்படுத்தப்பட்டது. சோயுஸ் விண்வெளி ஏவு வாகனம், மோல்னியா, வோஸ்டாக், வோச்காத் ஏவு வாகனங்கள் வடிவமைக்க அடிப்படையாக அமைந்தது.

இதற்கு "செம்யோர்கா" என்ற பட்டைப் பெயரும் உண்டு. ரசிய மொழியில் இது "எண் 7" (அ) "ஏழு மனிதர்களின் கூட்டம்" எனப் பொருள்படும்.

விவரணை
------

R-7 ஏவுகணையானது 34 மீட்டர் உயரமும் 3 மீட்டர் விட்டமும் 280 மெட்ரிக் டன்கள் எடையும் கொண்டது. இது இருநிலைகள் கொண்டது. அவை திரவ ராக்கெட் எஞ்சினால் இயக்கப்படும். எரிபொருள்: திரவ ஆக்சிஜன் மற்றும் கெரோசின். சுமந்து செல்லும் வெடிபொருளை 8,800 மீட்டர் தொலைவு தாண்டி 5 மீட்டர் துல்லியத்துடன் தாக்கவல்லது. 3 மெகாடன் டிஎன்டி வெடிபொருளின் திறன் கொண்ட அணுஆயுதம் இதன்மூலம் ஏந்தி செல்லப்படும்.
**பிலாலுகொப்பா கிருஷ்ணய்ய சுமித்ரா** (Bilalukoppa Krishnayya Sumitra) **பி. கே. சுமித்ரா** என்று பிரபலமாக அறியப்படும் இவர் கன்னடத் திரைப்படத்துறையில் பணியாற்றியதற்காக அறியப்பட்ட ஒரு இந்திய பாடகியாவார். இவர் பல பக்தி பாடல்களும் நாட்டுப்புற பாடல்களும் பாடி பிரபலமானவர்.

சொந்த வாழ்க்கை
--------------

இந்தியாவின் கர்நாடகாவின் சிக்மகளூரு மாவட்டத்தின் ஹொறநாடு அருகே பிலாலுகொப்பா என்ற ஊரில் கங்கம்மா மற்றும் கிருஷ்ணய்யா ஆகியோருக்கு சுமித்ரா பிறந்தார். குடும்பம் பின்னர் சிவமோகாவுக்குச் சென்றது. அங்கு இவர், நடிகை பண்டரிபாயின் சகோதரரான எம். பிரபாகர் என்பவரிடம் கருநாடக இசையில் பயிற்சி பெற்றார். 

இவர், எம். எல்.சுதாகர் என்பவரை மணந்தார். இவரது மகள் சௌமியா ராவும் ஒரு பின்னணி பாடகராவார். இவரது மகன் சுனில் ராவ் கன்னடத் திரைத்துறையில் நடிகராக இருக்கிறார்.

தொழில்
------

சுமித்ராவை இசையமைப்பாளர் ஜி. கே. வெங்கடேசு *காவலரேடு குலவண்டு* (1964) என்ற தனது படத்தில் பாடச் செய்தார்.   இவர், 40 ஆண்டுகளுக்கும் மேலாக தனது வாழ்க்கையில், ஜி. கே. வெங்கடேசு, ஆர்.சுதர்சனம், விஜய பாஸ்கர், எம். ரங்க ராவ், ராஜன்-நாகேந்திரா, அனூப் சீலின் போன்ற புதிய தலைமுறை இசைக்கலைஞர்கள் உட்பட கிட்டத்தட்ட அனைத்து இசையமைப்பாளர்களுடனும் பணியாற்றியுள்ளார். மேலும், இசை பட்டறைகளில் பங்கேற்பதிலும், மாநிலம் முழுவதும் உள்ள மாணவர்களுக்கு பயிற்சி அளிப்பதிலும் இவர் தீவிரமாக உள்ளார்.

குறிப்பிடத்தக்க பாடல்கள்
------------------------

குறிப்பிடத்தக்க பாடல்களும் அவை இடம் பெற்ற படமும் கீழே கொடுக்கப்பட்டுள்ளன.

* நின்னோளுமே ஏமாகிரலி தந்தே - தந்தே மக்களு
* அ ஆ இ ஈ கன்னடா - கருளின கரெ
* கரெய கேளி பந்தே - அனுராதா
* மதுர மதுரவே மஞ்சுலகனா - சதி சுகன்யா
* சம்பிகே மரதா - உபாசனெ
* ஓடி பா ஓடோடி பா - சக்ரதீர்த்தா
* மனெயெ பிருந்தாவனா - பிருந்தாவனா
* எத்தேளு மஞ்சுநாதா - எத்தேளு மஞ்சுநாதா

மேற்கோள்கள்
-----------

1. ↑  "Singer B.K. Sumitra turns 75".. பார்த்த நாள்: 15 September 2020.
2. ↑  "Celebrity B. K. Sumitra". *filmibeat.com*. 15 September 2020 அன்று பார்க்கப்பட்டது.
3. ↑
4. ↑  "Kavaleredu Kula Ondu (1964) Kannada movie: Cast & Crew". *chiloka.com*. 2020-09-13 அன்று பார்க்கப்பட்டது.
5. ↑  "BK Sumitra". *Prajavani*.

வெளி இணைப்புகள்
---------------

இணையதள திரைப்பட தரவுத்தளத்தில் *பி. கே. சுமித்ரா* 

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**ஆர். இளங்கோ** என்பவர் தமிழக ஓவியர்களுள் ஒருவர். இவர் தத்ரூப கலைபாணி ஓவியங்களை வரைவதில் வல்லுநர். இவர் இந்து சமய கோயில்களின் மூலவர்களையும், திருவண்ணாமலை ரமண மகரிஷி, சேசாத்திரி சுவாமிகள், பாண்டிச்சேரி அரவிந்தர் போன்ற ஆன்மீகவாதிகளையும் ஓவியங்களாக வரைந்துள்ளார். தமிழக கோயில் நிர்வாகத்தினர் இவர் வரைந்த மூலவர் ஓவியங்களை அங்கிகரித்து கோயிலில் வைத்துள்ளனர். கோயில் நிர்வாகம் சார்பில் பக்தர்களுக்கு படமாக வழங்கவும், திருநீறு பைகள் மேற் படமாகவும் பயன்படுத்தி வருகின்றனர்.

வாழ்க்கை வரலாறு
---------------

இளங்கோ சென்னை, ராதாகிருஷ்ணன் நகரில் ஓவியர் இராமன், கற்பகம் தம்பதிக்கு மகனாகப் பிறந்தவர். இவருடைய தந்தை இராமன் *ராமன் ஆர்ட்ஸ்* என்ற பெயரில் ஓவியங்களை வரைந்து தருபவராக இருந்துள்ளார். சிதைந்த ஒளிப்படங்களிலிருந்து முகங்களை அறிந்து ஓவியமாக வரையும் திறன் கொண்டவராக விளங்கினார். 

எட்டாம் வகுப்புவரை பயின்ற இளங்கோ ஓவியங்களின் மீதான ஆர்வம் காரணமாக பள்ளிப்படிப்பை தொடரவில்லை. அவர் தன் தந்தையான இராமனிடமிருந்து ஓவியக் கலையைக் கற்றுக்கொண்டார். தந்தையுடன் இணைந்து ஓவியங்களை வரைந்து தரும் பணியை செய்துள்ளார். மகரிஷி மலையரசனிடம் இறை ஓவியங்கள் வரையும் முறையைக் கற்றுக்கொண்டார். மலையரசன் ஓவியரல்ல எனும் போதும் இந்து சமய கடவுள்களின் அடிப்படை அமைப்புகள், அளவீடுகள், இறையுருவங்களின் இயல்புகள் போன்றவற்றை கற்றுதந்துள்ளார். 

இளங்கோ, நிர்மலா என்பவரை திருமணம் செய்து கொண்டார்.  நிர்மலா `ஆப்டோமெட்ரிஸ்ட்’ எனப்படும் பார்வைத் தேர்வாய்வாளராக பணியில் உள்ளார். இத்தம்பதிகளுக்கு பராந்தக சோழன், தனசேகரன் என்ற இரு மகன்கள் உள்ளனர். பராந்தக சோழன், இயக்குனர் செழியனிடம் உதவியாராக பணி செய்தார். தற்போது ஒளிப்பதிவாளராக உள்ளார். தனசேகரன் நுண்கலை படித்துவிட்டு தந்தையிடமே ஓவியம் பயின்று வருகிறார்.

இறை ஓவியங்கள்
-------------

ஆனந்த விகடனின் *முத்திரை ஓவியம்* என்ற போட்டியில் இளங்கோவின் ரமன மகரிஷி ஓவியம் பரிசு வென்றது. அதனைப் பார்த்து திருவண்ணாமலை கோயிலின் மூலவரை வரைய நிர்வாகம் இளங்கோவை அனுகியது.

திருவண்ணாமலைக் கோயிலில் கருவறையருகே சுமார் இரண்டரை மாதங்களுக்குமேல் அமர்ந்து மூலவர்களை கவனித்து மாதிரி வரைபடத்தை உருவாக்கிக் குறிப்பெடுத்து அருணாச்சலேசுவரர், உண்ணாமுலையம்மன் ஆகியோரை நான்கு மாத காலத்தில் நுணுக்கமாக வரைந்தார். இவர் வரைந்த இந்த ஓவியமே தற்போது பயன்பாட்டில் உள்ள ஓவியமாகும். 

அதன் பிறகு திருப்பரங்குன்றம், திருச்செந்தூர், பழனி, சுவாமிமலை திருத்தணி, பழமுதிற்சோலை ஆகிய அறுபடைவீடுகளில் உள்ள மூலவரை வரைந்துள்ளார். மேலும் திருச்சி உச்சிப்பிள்ளையார், வடபழனி முருகன், திருப்போரூர் முருகன் போன்ற தெய்வங்களின் உருவங்களையும் வரைந்துள்ளார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. ↑  ஓவியம்: இளையராஜாவின் நெகிழ்ச்சி. ரஜினியிடம் இருக்கும் ஓவியம். விகடனின் அங்கீகாரம். - ஆர்.வைதேகி - ஆனந்த விகடன் - 26 அக்டோபர் 2020
2. ↑  இறைவனைப் பிரதியெடுக்கும் ஓவியர், இந்து தமிழ், 2020. பெப்ரவரி. 27

வெளி இணைப்புகள்
---------------

* ஓவியர் இளங்கோவின் வலைதளம்
* முகநூல் பக்கம்
* இளையராஜா ஓவியம் வரையும் இளங்கோ
* தமிழக கோயில்களில் இளங்கோவின் இறையோவியம் | Artist Elango | Hindu Tamil Thisai
**வினைலிடின்கள்** *( vinylidenes)* என்பவை கரிம வேதியியலில் வகைப்படுத்தப்பட்டுள்ள பல்வேறு வேதி வினைக்குழுக்களில் இதுவும் ஒன்றாகும். C=CH2. என்ற வேதி வினைக்குழு இடம்பெற்றுள்ள சேர்மங்கள் வினைலிடின்கள் எனப்படுகின்றன. 1,1 டைகுளோரோயெத்தின் (CCl2=CH2) பொதுவாகக் காணப்படும் வினைலிடின் குளோரைடுக்கு ஒரு உதாரணமாகும். வினைலிடின் குளோரைடும் வினைலிடின் புளோரைடும் பலபடிகள் தயாரிப்பில் முன்னோடிச் சேர்மங்களாக முக்கியத்துவம் பெறுகின்றன. 
வினைலிடின் குளோரைடையும் வினைலிடின் புளோரைடையும் பாலிவினைலிடின் குளோரைடு, பாலிவினைலிடின் புளோரைடு என்ற நேரியல் பலபடிகளாக மாற்றமுடியும். இப்பலபடியாதல் வினையை இவ்வாறு எழுதலாம். 

n CH2=CX2 → (CH2−CX2)n

ஒருபடியும் பலபடிகளும்
---------------------

வினைலின் ஒருமங்களில் இருந்து உருவாக்கப்படும் வினைலிடின் பலபடிகள் அவற்றின் சமபகுதியன்களாக உள்ளன. இவ்வாறே வினைலின் புளோரைடிலிருந்து உருவாக்கப்படும் வினைலிடின் புளோரைடுகள் அவற்றின் சமபகுதியன்களாக உள்ளன.

வினைலிடின் அணைவுச்சேர்மங்கள்
----------------------------

வினைலிடின்கள் மாறும்நிலை கொண்ட இனங்கள் என்றாலும், கரிம வேதியியலில் இவை ஈந்தணைவிகளாகவும் காணப்படுகின்றன. உலோக அசிட்டிலைடுகள் புரோட்டானேற்றம் செய்யப்பட்டு அல்லது உலோக மின்னணு கவரிகள் விளிம்புநிலை ஆல்க்கைன்களுடன் வினைபடுத்தப்பட்டோ அனைவுச் சேர்மங்கள் உருவாகின்றன. குளோரோ(சைக்ளோபென்டாடையீனைல்)பிசு(டிரைபீனைல்பாசுபீன்)ருத்தேனியம் போன்ற அனைவுச் சேர்மங்கள் உருவாகின்றன. 

CpRu(PPh3)2Cl + RC2H + KPF6 → [CpRu(PPh3)2(=C=C(H)Ph]PF6 + KCl

வாயுநிலை வினைலிடின்கள்
----------------------

ஈரினைதிறன் கார்பன் என்ற சிறப்புக்கூறு காரனமாக கரிம வேதியியலில் வினைலிடின்கள் மாறுபட்ட சேர்மங்களாக கருதப்படுகின்றன. திண்மநிலையிலும் நீர்மநிலையிலும் இவை நிலைப்புத்தன்மை அற்றவையாகக் கருதப்பட்டாலும் நிலைப்புத்தன்மை கொண்ட நீர்த்த வாயுக்களாக இவற்றை உருவாக்க முடியும். C=CH2 என்ற வாய்ப்பாட்டைக் கொண்ட மெத்திலிடின்கார்பீன் இத்தொடர் வரிசையின் தாய் சேர்மமாகும்.

ஐயுபிஏசி பெயரிடும் முறை
-----------------------

ஐயுபிஏசி பெயரிடும் முறையில் 1,1-எத்தின்டையில் >C=CH2 இணைப்பை விவரிக்கிறது. இதனோடு தொடர்புடைய எத்தினைலிடின்கள் =C=CH2 இணைப்பை விவரிக்கிறது
.

மேற்கோள்கள்
-----------

1. ↑  Barry M. Trost; Andrew McClory "Metal Vinylidenes as Catalytic Species in Organic Reactions" Chem Asian J. 2008, volume 3, 164–194. doi:10.1002/asia.200700247
2. ↑  தனி மற்றும் பயன்பாட்டு வேதியியல் அனைத்துலக ஒன்றியம். "vinylidenes". *Compendium of Chemical Terminology* Internet edition.
**ஆரோக்கியா ராச்சீவ்** (*Arokia Rajiv*) 400 மீட்டர் தூர ஓட்டத்தில் நிபுணத்துவம் பெற்ற ஓர் இந்திய தடகள வீர்ராவார். 1991 ஆம் ஆண்டு மே மாதம் 22 ஆம் நாள் இவர் பிறந்தார். 2018 ஆசிய விளையாட்டுப் போட்டிகளில் ஆண்கள் மற்றும் கலப்பு 4 × 400 மீ தொடர் ஓட்டப்போட்டியில் வெள்ளிப் பதக்கங்களை வென்றார். 2014 இல் 400 மீட்டர் தனிநபர் 400 மீட்டர் ஓட்டப்பந்தயத்தில் மூன்றாவது இடத்தைப் பிடித்தார். 2016 தெற்காசிய விளையாட்டுப் போட்டிகள், 2017 ஆசிய சாம்பியன் பட்டப் போட்டிகள் இரண்டிலும் 400 மீ மற்றும் 4 × 400 மீ இரண்டிலும் பதக்கங்களை வென்றார். 2016 கோடைகால ஒலிம்பிக்கில் தொடர் ஓட்டத்தில் போட்டியிட்டார் .

பிறப்பு
-------

*ஆரோக்ய ராஜீவ்* இந்தியாவின் தமிழ்நாடு திருச்சி மாவட்டம் இலால்குடியைச் சேர்ந்தவர். பள்ளிப்படிப்பை திருச்சி, இலால்குடியில் உள்ள அரசு ஆண்கள் மேல்நிலைப் பள்ளியிலும்,கல்லூரிப் படிப்பை புனித சூசையப்பர் கல்லூரி, திருச்சி யிலும் பயின்றார்.

விளையாட்டு
----------

ராஜீவ் தனது இளமைக் காலத்தில் நீளம் தாண்டுதலில் ஆர்வம் காட்டினார். பின் 400 மீட்டர் ஓட்டப்பந்தயத்தில் கவனம் செலுத்தினார். 2019 ஆசிய சாம்பியன்ஷிப்பில், இவர் 4 வது இடத்தைப் பிடித்தார், இறுதிப் போட்டியில் 45.37 வினாடிகள் எடுத்தார்.  இது 2014 செப்டம்பர் 28 அன்று இஞ்சியோனில் நடந்த ஆசிய விளையாட்டுப் போட்டிகளில் இவர் சாதித்ததபோது, எடுத்த நேரமான 45.92 வினாடிகளை விட சிறந்தது. 2011 மார்ச் 15 அன்று இந்திய ராணுவத்தின் மெட்ராஸ் ரெஜிமென்ட்டின் 8 வது பட்டாலியனில் சேர்ந்தார். சுபேதார் அரோக்கியா ராஜீவ் 2017 ஆம் ஆண்டில் தடகளத்தில் சிறப்பாக விளையாடியதற்காக இந்திய குடியரசு தலைவர் ராம்நாத் கோவிந்த் அவர்கள் மதிப்புமிக்க அர்ஜுனா விருதை அளித்து இவரை கௌரவித்தார். இந்தியாவின் கால்பந்து கோல்கீப்பராக செய்த சிறந்த சாதனைகளுக்காக விருது பெற்ற ஹவில்தார் பீட்டர் தங்கராஜுக்குப் அடுத்து மெட்ராஸ் ரெஜிமென்ட்டில் இருந்து இரண்டாவதாக அர்ஜுனா விருது பெற்றவராக ராஜீவ் உள்ளார்.

சாதனைகள்
--------

| ஆண்டு | போட்டி | இடம் | நிலை | நிகழ்வு | குறிப்புகள் |
| --- | --- | --- | --- | --- | --- |
| ஆரோக்கிய ராச்சீவ் இந்தியா |
| 2013 | ஆசிய சாம்பியன் பட்டப் போட்டிகள்]] | இந்தியா பூனா | 6 ஆவது | 400 மீ | 46.63 |
| 4 ஆவது | 4 × 400 மீ தொடர் ஓட்டம் | 3:06.01 |
| 2014 | 2014 ஆசிய விளையாட்டுகள் | தென்கொரியா, இன்சியோன் | வெண்கலம் | 400 மீ | 45.92]] |
| 4 ஆவது | 4 × 400 மீ தொடர் ஓட்டம் | 3:04.61]] |
| 2017 | 2017 ஆசிய தடகள சாம்பியன் பட்டப் போட்டி | இந்தியா, புவனேசுவர் | 02 !2nd, silver medalist(s) |  | 400 மீ | 46.14 |
| 01 !1st, gold medalist(s) | 4 × 400 m relay | 3:02.92 |
| 2018 | 2018 பொதுநலவாய விளையாட்டுகள் | கோல்டு கோசுட், ஆத்திரேலியா | எச்2- 2 ஆவது | 4 × 400 மீ தொடர் ஓட்டம் | 3:04.051 |

1 இறுதிப் போட்டியில் ஓடி முடிக்கவில்லை

மேற்கோள்கள்
-----------

1. 1 2  Arokiarajiv பரணிடப்பட்டது 2018-09-03 at the வந்தவழி இயந்திரம். asiangames2018.id
2. ↑  
[*தொடர்பிழந்த இணைப்பு*]
3. ↑  {{Athletics at the 2014 Asian Games – Men's 400 metres}}
4. ↑

1. 

1. 

1. 
2. 
3.

புற இணைப்புகள்
--------------

* 

* பொதுவகத்தில் Arokia Rajiv தொடர்பாக ஊடகக் கோப்புகள் உள்ளன.
* ஐ.ஏ.ஏ.எஃபில் இடம்பெறும் ஆரோக்ய ராஜீவ்-இன் குறிப்புப் பக்கம்